TACLOBAN CITY - Mas kakaruyagon nala daw ni Vice Presedent Jejomay Binay nga kumandidato na la ha brgy. kontra magpabilin ha mao nga posisyon.
Ini an guinpahayag ni Binay durante han ira pagbisita ha Leyte han mapamakianhan han ira Priority Development Assistance Fund (PDAF) nga pinili niya nga igpatanggal sunod nga tuig ngan ha panawagan na guihapon han publiko.
Sumala han Bise Presedente, mas maupay na daw nga kumandidato hiya ha ira brgy. ha Makati City tungod nga dako pa an pondo ha mga proyekto kontra han ira pork barrel nga P185 M.
Samtang, guintagan naman hin duon han mao nga opisyal nga uubuson nala daw niya an iya pork barrel yana nga tuig pinaagi hin mga proyekto nga pabalay, senior citizens ngan scholarship program.
Aminado naman hi Binay, nga masasakripisyo an mga proyekto han mga mambabatas ha magkadilain nga lugar kun matuman an pagtanggal han PDAF.
Ha lain naman nga bahin, naglalaum naman ini nga dire mahahaluan hin political color an guinbubuhat nga imbestigasyon yana han pork barrel scam kun diin una na nga napasakaan hin kaso an pira nga mga magbaralaud ha oposiyon.
Dugang pa han Bise Presedente, dire unta sumentro ha mga oposisyon la an ikaduha ka-batch hin mga papasakahan hin kaso han Department of Justice (DOJ).
war_Latn war_Latn war_Latn war_Latn war_Latn war_Latn war_Latn